REPUBLIKA SLOVENIJA

**Služba vlade republike slovenije za razvoj**

**in evropsko kohezijsko politiko**

Kotnikova 5, 1000 Ljubljana

T: 01 400 34 43

E: gp.svrk@gov.si

www.svrk.gov.si

Kontaktne osebe po seznamu deležnikov

Številka: 544-7/2017/178

Datum: 8. junij 2018

**Zadeva: Napoved posvetovanj z deležniki v fazi oblikovanja vsebinsko poglobljenih zasnov programov v okviru programiranja Norveškega finančnega mehanizma in Finančnega mehanizma EGP 2014–2021**

Spoštovani,

Služba Vlade RS za razvoj in evropsko kohezijsko politiko (SVRK) je v vlogi Nacionalne kontaktne točke dne 17. 4. 2018 podpisala [Memorandum o soglasju za izvajanje Finančnega mehanizma EGP 2014– 2021](https://www.norwaygrants.si/wp-content/uploads/SI-EEA-MoU-2014-2021.pdf), ki je bil podpisan z Islandijo, Kneževino Lihtenštajn in Kraljevino Norveško ter [Memorandum o soglasju za izvajanje Norveškega finančnega mehanizma 2014–2021](https://www.norwaygrants.si/wp-content/uploads/SI-Norway-MoU-2014-2021.pdf), ki je bil podpisan s Kraljevino Norveško. S tem je bila zagotovljena pravna podlaga za dodelitev sredstev finančnih mehanizmov Sloveniji.

V okviru procesa priprave vsebin vključenih v Memoranduma o sodelovanju sta bila v Sloveniji oblikovana predloga za dva programa, tj. program Krepitev človeških virov (vključuje tri programska področja: *1) Izobraževanje in usposabljanje, štipendije, vajeništva in podjetništva za mlade, 2) Usklajevanje poklicnega in zasebnega življenja in 3)Dobro upravljanje, odgovorne institucije in transparentnost)* in program Blaženje podnebnih sprememb in prilagajanje nanje (vključuje tri programska področja: *1) Blažitev posledic podnebnih sprememb in prilagajanje nanje, 2) Obnovljivi viri energije, energetska učinkovitost in energetska varnost in 3) Dobro upravljanje, odgovorne institucije in transparentnost).*

V skladu s pravnimi podlagami mora SVRK do 17. 10. 2018 državam donatoricam, za vsak program posebej, predložiti vsebinsko poglobljeni zasnovi programov (t.i. *Concept Note*), na podlagi katerih bosta sklenjena Sporazuma o programih (t. i. *Programme Agreement*). Z namenom priprave zasnove programov bo SVRK, organizirala posvetovanja s ključnimi deležniki na posameznih programskih področjih.

Posvetovanja s ključnimi deležniki bodo izvedena 4. in 5. julija 2018.

Vaša organizacija je bila prepoznana kot ključen deležnik za eno ali več področij v okviru programa »Krepitev človeškega kapitala« in/ali »Blaženje podnebnih sprememb in prilagajanje nanje«. V ta namen vas prosimo, da identificirate predstavnike vaše organizacije za posamezno programsko področje, ki bodo lahko aktivno sodelovali na že omenjenih posvetovanjih 4. in 5. julija 2018.

Uradno vabilo z dnevnim redom in vsebinskim gradivom za posvetovanje z deležniki, vam bomo posredovali v tednu od 18. do 22. junija 2018.

Z lepimi pozdravi,

|  |  |
| --- | --- |
|   | Mojca KrischVodja sektorja za finančne mehanizme |